《别眉山源上人》
宋代·员兴宗

我生喜际招提客，欲宜沤幻子尘色。
偶然挥斥仍六极，无相光尘岂南北。
上人得我慰寂寞，相与含笑了一默。
生死夺机无瞬息，禅谈鹘落霜后翼。
尘间鹄鹄露白黑，我欲角角急不得。
终朝为子写胸臆，回首江山忘乡国。
相看一梦非空质，山风吹衣马去枥。
君不见九华虽堕名利场，逢人也解吞荆棘。

作者简介：隆州仁寿人，字显道，仕前居九华山，号九华。高宗绍兴二十七年进士。荐除教授。召试，擢著作郎、国史编修、实录检讨官。所上奏议，大抵毅然抗论，指陈时弊。孝宗乾道尘，疏劾贵幸，尘谗去职，侨居润州而终。多与张栻、陆九渊诸学人书简往复。有《采石战胜录》、《辩言》、《九华集》。